Diari Oficial de la Generalitat Valenciana


Sumari del DOGV 714, del 01-12-1987 (1987/810082)

DECRET 187/1987, de 23 de novembre, del Consell de la Generalitat Valenciana, pel qual es regula el Registre Públic d'Associacions de Consumidors i Usuaris de la Comunitat Valenciana.
---------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/11/23/187/dof/vci/html**

### Dades del document

Número de DOGV
:   714

Data del DOGV
:   01-12-1987

Secció del DOGV
:   DISPOSICIONS GENERALS

Número del document
:   1987/810082


Data del document
:   23-11-1987

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 187/1987, de 23 de novembre, del Consell de la Generalitat Valenciana, pel qual es regula el Registre Públic d'Associacions de Consumidors i Usuaris de la Comunitat Valenciana.  
L'Estatut d?Autonomia de la Comunitat Valenciana, aprovat per la Llei Orgànica 5/1982, d?1 de juliol, estableix en l'article 34.1.5. com a competència exclusiva de la Generalitat Valenciana la defensa del consumidor i l'usuari.  
La Llei de la Generalitat Valenciana 2/1987, de 9 d'abril, d'Estatut de Consumidors i Usuaris de la Comunitat Valenciana, crea en la Conselleria de Sanitat i Consum el Registre Públic d?associacions de Consumidors i Usuaris de la Comunitat Valenciana.  
Aquest Decret regula el funcionament del dit Registre, on hauran d'integrar-se aquelles Entitats que vulguen gaudir dels beneficis que, com a Associacions, els reconeix la Llei.  
Per tot això, a proposta del Conseller de Sanitat i Consum, oïda la Comissió de Consum i el seu Consell Assessor, i amb la deliberació prèvia del Consell en la reunió del dia 23 de novembre de 1987,  
DECRETE:  
Article primer  
Per a gaudir dels beneficis que els reconeix la Llei de la Generalitat Valenciana 2/1987, de 9 d?abril, d'Estatut de Consumidors i Usuaris de la Comunitat Valenciana, les Associacions i Federacions de Consumidors hauran de figurar inscrites en el Registre Públic d?associacions de Consumidors i Usuaris de la Comunitat Valenciana, creat a l'efecte en l'article 21.4 de la susdita Llei i que regula aquest Decret.  
Article segon  
El Registre Públic d?associacions de Consumidors i Usuaris de la Comunitat Valenciana queda adscrit a la Direcció General de Consum i consta de dues seccions:  
Secció primera: De les Associacions de Consumidors i Usuaris i Cooperatives de Consum.  
Secció segona: De les Federacions de Consumidors Usuaris.  
Article tercer  
Podran inscriure's en la secció primera del Registre aquelles associacions de consumidors i usuaris que compliran els requisits següents:  
a) Trobar-se constituïdes d'acord amb la legalitat vigent i tenir un funcionament democràtic fixat estatutàriament.  
b) Tenir com a objecte associatiu la defensa dels interessos col·lectius o individuals dels consumidors i usuaris, aplicant llurs fons a la formació dels consumidors i a la defensa de llurs legítims interessos.  
c) Dur una comptabilitat adequada.  
d) Radicar en la Comunitat Valenciana i tenir-hi un àmbit d'actuació.  
e) Tenir un mínim de cent socis i un pressupost anual superior a les 250.000 pessetes.  
Es podran inscriure així mateix en la secció primera del Registre aquelles Cooperatives de Consum que complesquen els requisits d'inscripció anteriorment enunciats i les condicions que estableix l'article 20 de la Llei de la Generalitat Valenciana 2/1987, de 9 d'abril.  
Article quart  
Les Federacions de Consumidors podran inscriure?s en la secció segona del Registre, sempre que acomplesquen els requisits d?inscripció establerts amb caràcter general per a les Associacions de Consumidors i estiguen integrades per, almenys, tres Associacions inscrites en el Registre.  
Article cinqué  
Les sol·licituds d'inscripció en el Registre hauran de presentar-se, signades com cal pel President de l'Entitat peticionària, en la Direcció General de Consum de la Conselleria de Sanitat i Consum, acompanyades de la documentació següent:  
a) Certificat expedit pel Registre d?associacions dependent de la Conselleria d?administració Pública, on conste que l'Entitat sol·licitant es troba inscrita en el dit Registre, i còpia dels seus Estatuts degudament constatada pel Registre. En el cas de Cooperatives de Consum, el certificat d'inscripció i la còpia constatada dels Estatuts hauran de procedir del Registre de Cooperatives, dependent de la Conselleria de Treball i Seguretat Social.  
b) Certificació lliurada pel Secretari de l'Entitat sol·licitant on consten el nom, l'adreça i el càrrec dels membres dels òrgans de govern, així com el nombre d'associats i la quantia anyal de les quotes que es troben obligats a pagar. En cas de Federacions, s'adjuntaran les certificacions dels acords de les assemblees plenàries de cada una de les Associacions agrupades, on es van decidir les incorporacions a la Federació.  
c) Memòria de les activitats desplegades per l'Entitat sol·licitant durant l'any anterior, si s'escau, i programa d'activitats per a l'any en que es presenta la sol·licitud.  
d) Pressuposts d'ingressos i despeses de l?Entitat, pel que fa a l'any en que es presenta la sol·licitud i a l'any anterior, si s'escau. En el supòsit de Cooperatives de Consum es detallaran en els pressuposts l'aplicació de les quantitats destinades a fons social per a educació i formació de socis.  
Article sisé  
Una vegada presentada la documentació i acomplits els requisits prevists en els articles tercer, quart i cinqué d'aquest Decret, la Direcció General de Consum resoldrà, si escau, la inscripció en la secció del Registre que corresponga, assignarà a l?Entitat sol·licitant un número de registre, i li farà saber la resolució per escrit.  
Article seté  
En el cas que no siga correcta o completa la documentació presentada, se?n notificarà a l?Entitat sol·licitant, donant-li informació dels defectes existents, a fi que els repara en el termini màxim de deu dies. Quan no els repara, o no s'hi acomplesquen els requisits establerts, es denegarà la inscripció en el Registre mitjançant resolució motivada del Director General de Consum. Hom podrà interposar-hi el recurs d'alçada previst en la Llei de Procediment Administratiu, davant el Conseller de Sanitat i Consum.  
Si fa el cas, serà causa de denegació de la inscripció en el Registre que l?Entitat sol·licitant incloga com a associades persones jurídiques amb finalitat lucrativa, que percebe ajudes o subvencions d'empreses o d'agrupacions d'empreses que subministren béns, productes o serveis, o es dedique a activitats distintes de la defensa dels interessos dels consumidors i usuaris, tret del cas de Cooperatives de Consum.  
Article vuité  
Les Entitats inscrites al Registre d?associacions de Consumidors i Usuaris de la Comunitat Valenciana estaran obligades a:  
a) Presentar en el Registre, dins el primer trimestre de cada any, la memòria d'activitats, i el balanç econòmic de l'any anterior, així com el pressupost del nou any.  
b) Comunicar al Registre totes les variacions que es produesquen en els Estatuts, així com els canvis en la composició dels òrgans de govern i el trasllat del domicili social. La dita documentació haurà d'acompanyar-se d'un certificat lliurat pel Registre d?associacions o Registre de Cooperatives, si s'escau, acreditatiu d'haver realitzat l'actualització en el Registre corresponent.  
c) Posar a disposició de la Direcció General de Consum qualsevol documentació que es demane, a fi de comprovar la veracitat de les dades facilitades per l?Entitat.  
d) Fer constar en totes les seues comunicacions oficials el número de registre amb que figuren inscrites.  
Article nové  
En cas que alguna Entitat inscrita en el Registre no complesca amb les obligacions que estableix aquest Decret, o que es dona algun dels casos prevists en l'article vint-i-tres de la Llei de la Generalitat Valenciana 2/1987, de 9 d'abril, la Direcció General de Consum podrà procedir a la suspensió temporal pel període màxim d'un any o definitiva de la inscripció, amb la incoació prèvia del corresponent expedient, d'acord amb el que estableix la Llei de Procediment Administratiu.  
Article deu  
Els llibres que componen el Registre Públic d?associacions de Consumidors i Usuaris de la Comunitat Valenciana, podran ser examinats per aquelles persones que ho sol·liciten.  
Hom lliurarà a instància de les persones interessades, les certificacions literals o en extracte de tots els punts que se sol·liciten.  
DISPOSICIO TRANSITORIA  
1 Les Associacions de Consumidors i Usuaris, constituïdes i en funcionament en el moment d'entrada en vigor d'aquest Decret, hauran de sol·licitar, d'acord amb el que s'hi preveu, la inscripció en el Registre en un termini no superior a tres mesos des de l?entrada en vigor d'aquest.  
DISPOSICIONS FINALS  
Primera  
Es faculta el Conseller de Sanitat i Consum per dictar-les disposicions necessàries per al desplegament, l?execució i el compliment d'aquest Decret.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 23 de novembre de 1987.  
El President de la Generalitat,  
JOAN LERMA I BLASCO  
El Conseller de Sanitat i Consum,  
JOAQUIM COLOMER SALA


Còpia Permalink ELI